कैसा समाज, तंत्र, न्याय व्यवस्था है हमारी, इसे विकास खांडेकर के मामले से भली-भांति समझा जा सकता है। वो बताते हैं, “मेरा छोटा भाई पुलिस विभाग में नौकरी करता है, मगर विभाग ने उनके मामले में उस पर भी दबाव डाला कि वह किसी भी तरह से मेरे खिलाफ सबूत लेकर आए, मेरी पत्नी से किसी भी तरह मेरा फोन हासिल करे। नौकरी बचाने के लिए जहां मेरे भाई ने पुलिस का पूरा साथ दिया, वहीं मैं सलाखों के पीछे था। कुछ नहीं पता था कि क्या होगा। अपनी नौकरी बचाने के लिए शासन-प्रशासन की कठपुतली बन उसने मेरी पत्नी को डराया-धमकाया, टॉर्चर तक किया। मेरी लाइसेंसी बंदूक भी मेरी पत्नी को धमकाकर ले ली और उसे थाने में जमा कर दिया। मुझ पर आर्म्स एक्ट लगा दिया गया था और भाई को धमकाया गया था कि अगर तुम भाई के खिलाफ सबूत नहीं लेकर आए तो सस्पेंड कर देंगे।